Odense Adresse-Contoirs Efterretninger, 1836-04-21
Fædrelandet. Provindsialstænderne for Nørrejylland. Til de videre Forhandlinger hører: Den 13 April forelagde den Kongelige Kommissarius til Forsamlingens Overveielse: a) Udkast til en Anordning, indeholdende nærmere Bestemmelser angaaende Jurisdiktionsforholdene i de Sager, som anlægges efter offentlig Foranstaltning til Forfølgning af Lovenes Overtrædelse m.v.;" (til Medlemmer af Kommitteen valgtes Stiftamtmand Grev Sponneck, Justitsraad Borgermester Estrup og Landsoverretsassessor Herredsfoged With); b) Udkast til en Plakat, indeholdende nærmere Bestemmelser af Grosserernes Handelsret; (Committee: Agent Nielsen, Tobaksfabriqveur Funder og Justitsraad Nyegaard); c) Udkast til en Forordning angaaende, den fremtidige Afsoning af Bøder og visse andre Pengeforpligtelser; (Committee: Stiftamtmand Rosenørn, Kammerraad Birkedommer Christensen, Prokurator Jngerslev, Møller Knudstrup og Overkrigskommissair Christensen); d) Udkast til en Anordning, angaaende hvad der i Strandings-Tilfælde skal iagttages;" (Committee: Sponneck, Westerby, Tøfting, Nielsen, Thorbrøgger, Høyer og Rosenørn. Den 14 April blev den affattede Takadresse af den nedsatte Kommittees Referent, oplæst for Forsamlingen og af denne antaget. Den Kongelige Kommissarius forelagde derefter Forsamlingen a) et Udkast til en Plakat, angaaende Udvidelse af Udpantningsretten; (Committee: Føns, Roulund og Fleischer); b) Udkast til en Plakat angaaende Processens Form i Skovforbrydelsers Sager; (Committee: Nielsen, Ludvigsen, Aagaard, Monberg, Funder, Fleischer og Faartoft); c) Udkast til en Plakat angaaende Forhøielse af den Birkedommerne paa de Kongelige Godser ved Forordn. 4 Novbr. 1720 tillagte Godtgjørelse af 2 s. pr. Td. Hartkorn, (Committee: Roulund, Christensen og Lauriz Borberg). Den 15 April aabnede Præsidenten Forsamlingen, ved at overlevere til den Kongelige Kommissarius en allerunderdanigst Takadresse til Hs. Maj. Kongen for Jndførelsen af Provindsialstænder. Kommissarius erklærede, at det vilde være ham et glædeligt Hverv at indsende bemeldte Adresse til Hs. Maj. Kongen, i den Overbeviisning, at Allerhøistsamme med særdeles Velbehag vil og modtage dette Udtryk af hans troe Provindsialstænders Hengivenhed. (Takadressen selv følger næste Gang). Derefter forelagde Kommissarius Forsamlingen til Overveielse et Udkast til en Forordning, indeholdende adskillige nærmere Bestemmelser angaaende Retsforholdet imellem Jorddrotter og Fæstere i Danmark; (Committee: Laurs Pind, Frys, Wulff, Knudstrup, Rosenørn, Friis og Otterstrøm. Ved ethvert særskilt Lovudkast gjentog Kommissarius Hovedmomenterne af sin Udvikling for Stænderforsamlingen i Roeskilde med tilføiet Drøftelse af de vigtigste Punkter i dennes afgivne Betænkning m.v. Ved Udkastet, om Grosserernes Handelsret bemærkedes endvidere, hvorledes fra nogle kjøbenhavnske Handelslaug er allerede forlængst indgivet Remonstration mod disse Jndstillinger, som de ansee truende for Laugenes Velfærd. Da det i Jylland, er den største Sjeldenhed, at Nogen har særskilt Borgerskab som Grosserer, og kun den ene af sammes Kjøbstæder (Aalborg, see Artikler 2 Juni 1830) har Handelslang, hvilket endda er langtfra at være saa begrændset som de kjøbenhavnske Handelslang, saa har Sagen mindre Jnteresse for Jylland; men er derfor dog ikke uden al Anvendelse, hvorfor det og er fundet, at den bør forelægges denne Provindses Stænder til Overveielse.